     เป็นร้านที่อยากทานมานาน ต้มตำรับลอดช่องสิงคโปร์ของเมืองไทย เพราะตอนเด็ก ๆ จำได้ว่าในอำเภอที่บ้านจะมีของหวานชนิดนี้ขายอยู่ แต่ปัจจุบันหายไปไหนแล้วไม่ทราบ แก้ว 1 ใบ ลอดช่อง น้ำกะทิ น้ำเชื่อม เติมน้ำแข็งบดลงไป หวานเย็นชื่นใจจริง ๆ  วันนี้ลุยเมืองกรุงเลยต้องลองสักหน่อย

     บรรยากาศร้านดูเก่าแก่ ดั้งเดิม นอกจากลอดช่องแล้ว ยังขายก๋วยเตี๋ยวด้วย ลูกค้าส่วนใหญ่ที่ทานก๋วยเตี๋ยวก็อดไม่ได้ที่จะต้องสั่งลอดช่องสิงคโปร์แก้วนี้มาทาน ลอดช่องทางร้านขายแก้วละ 22 บาทครับ นั่งทานที่ร้านได้ ซื้อใส่แก้วกลับก็ได้ ร้านเปิดบริการทุกวันตั้งแต่เวลา 11.00 น. - 21.00 น. เบอร์โทรศัพท์ร้าน 02-221-5794 ครับ

     แน่นอนวันนี้ผมได้ลองแค่ลอดช่องเพียงอย่างเดียว เพราะก่อนหน้านี้ตระเวณทานมา 2 ร้านแล้ว นั่งทานมันหน้าร้านนี่แหละ ส่วนตัวผมชอบของหวานชนิดนี้อยู่แล้วนะ และก็ไม่ได้ทานมานานแล้วด้วยเลยไม่มีข้อเปรียบเทียบว่าอะไรยังไง ตัวลอดช่องเหนียวหนึบ กะทิ น้ำเชื่อม เข้ากันพอดี แต่ที่ไม่ชอบคือขนุนที่ใส่มา ปกติไม่ทานเลยลำบากนิดหน่อยเวลาตักทาน น้ำแข็งที่นี่บดละเอียด ทานตอนอากาศร้อน ๆ เย็นชื่นใจดีครับ

ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า อ่านต่อได้ที่ (1,489)